  Виталий Пронин Гуртоосты ӟечкыланы дасясько Дэри черкогуртын. 14-тӥ октябре бадӟым шулдыръяськон-вуз карон радъяны малпало ёрос центрысь культурая юртын. Ёросысь ньыль хозяйство («Восточный», «Крестьянский рынок», «Путь Ильича» но «Тепличный комбинат») доразы поттэм продукцизэс вузалозы. Ю тысь кутсам сяна, та ёросын 885 гектар вылын «кыкетӥ» нянь будэто. Картошказы гектарысьтыз 179 центнер усиз. Озьы ик ёросысь куд-ог хозяйствоос бакча емыш будэто. Сӥзьыл зоро улэ ке но, дэриос та ужзэс йылпумъяло ини.Ужась адямилэн арезлы сӥзьыса, Дэри ёросын, усто механизаторъёсты сяна, пудо вордон удысысь азьмынӥсьёсты но сӥлы карозы. Кызьы ивортӥз Дэри ёрос администрациысь гурт хозяйствоя управлениысь валтӥсь зоотехник Валентина Дорофеева, туэ нырысьсэ данъялозы пудо возьмасез. Трос пастухъёс пӧлысь висъяськиз Казьмасысь Сергей Соловьёв. Та воргорон гужемзэ пудо возьма, нош тол вылтӥ скал кыске. Ӵапак сыӵе воргоронъёс вылын гурт удыс возиське.Валентина Емельянова. Теги: Дэри  